ยาคุมฉุกเฉินมีผลต่อการมาของประจำเดือนมั้ยคะ
สวัสดีค่ะ ยาคุมฉุกเฉินนั้น มีปริมาณฮอร์โมนที่สูง ดังนั้น ย่อมมีผลไปรบกวนการผลิตฮอร์โมนและการสร้างไข่ของรังไข่ ซึ่งก็จะมีผลต่อการมาของประจำเดือนได้ค่ะ โดยอาจทำให้การตกไข่เกิดขึ้นช้า และทำให้ประจำเดือนมาช้าได้ค่ะ นอกจากนี้ ปริมาณฮอร์โมนที่สูง ก็จะไปมีผลกระตุ้นเยื่อบุโพรงมดลูก และเมื่อฤทธิ์ของฮอร์โมนหมดไป ก็อาจทำให้เยื่อบุโพรงมดลูกหลุดลอกออกมา และเกิดเป็นอาการเเลือดออกจากช่องคลอด หลังจากที่ทานยาไปแล้วประมาณ 1 สัปดาห์ได้ค่ะ